இந்த இறைச்சி உற்பத்தி தொடங்கும் போது, குறிப்பிட்ட விலங்கின் (ஆடு, மாடு என எதுவாகவும் இருக்கலாம்) மரபுமூல உயிரணு தேவைப்படும். அதன் மூலம் அந்தந்த இறைச்சியினை ஆய்வுக் கூடத்திலேயே வளர்த்து விட முடியும். அதாவது, அத்தகைய ஆய்வுக் கூடங்கள் இறைச்சி உற்பத்தித் தொழிற்சாலைகளாக மாறிவிடும் போலத் தெரிகிறது. இந்த வகை உற்பத்தி நடைமுறைக்கு வந்து விட்டால், இனிமேல் நாம் அதிக அளவில் பசுக்களை வளர்க்கவும் தேவை இல்லை. இறைச்சிக்காகக் அவற்றைக் கொல்லவும் தேவை இல்லை என்பதும் வாதமாக வைக்கப்படுகிறது.